Jaroslava Mahučiha

Jaroslava Mahučiha (; dzimusi ) ir ukraiņu vieglatlēte, startē augstlēkšanas sacensībās. Viņa ir  čempione, 2023. gada pasaules čempione un trīskārtēja Eiropas čempione stadionā, kā arī pasaules un Eiropas čempione telpās. Ar rezultātu 2,10 metri, ko sasniedza 2024. gadā Parīzē, viņa ir pašreizējā pasaules rekordiste.

 Karjera 
15 gadu vecumā viņa izcīnīja zelta medaļu 2017. gada Pasaules U-18 čempionātā Nairobi ar personisko rekordu 1,92 metri. Dažas nedēļas vēlāk viņa uzvarēja augstlēkšanas sacensībās 2017. gada Eiropas jaunatnes olimpiskajā festivālā. 2018. gada Eiropas U-18 čempionātā pārvarēja 1,94 m un izcīnīja zelta medaļu, uzstādot jaunu čempionāta rekordu. Tā paša gada oktobrī viņa izcīnīja zelta medaļu arī Jaunatnes olimpiskajās spēlēs Buenosairesā.

2019. gada sezonas Dimanta līgas atklāšanas sacensībās Dohā ar rezultātu 1,96 m kļuva par visu laiku jaunāko sportisti, kas uzvarējusi Dimanta līgas posmā 17 gadu un 226 dienu vecumā. Tā paša gada septembrī Pasaules čempionātā Dohā viņa pārvarēja latiņu 2,04 metru augstumā, izcīnot sudraba medaļu un labojot pasaules U-20 rekordu. Mahučiha tajā gadā tika atzīta par Eiropas vieglatlētikas uzlecošo zvaigzni.

2021. gadā sacensībās Banska Bistricā sasniedza rezultātu 2,06 metri, kas bija augstākais, ko kāda augstlēcēja pārvarējusi telpās kopš 2012. gada. Viņa uzvarēja 2021. gada Eiropas čempionātā telpās. Vēlāk kļuva arī par Eiropas U-23 čempioni. 2021. gada augustā izcīnīja bronzas medaļu  Tokijā.

2022. gada martā ieguva zelta medaļu Pasaules čempionātā telpās Belgradā. Tas notika neilgu laiku pēc Krievijas iebrukuma Ukrainā. Viņai bija jāveic trīs dienu 2000 km garš brauciens ar automašīnu no Ukrainas uz Serbiju, lai piedalītos čempionātā. 2022. gada Pasaules čempionātā Jūdžīnā viņa izcīnīja sudraba medaļu. 2022. gada Eiropas čempionātā Minhenē ar rezultātu 1,95 m kļuva par Eiropas čempioni. 2022. gada septembrī Dimanta līgas sacensībās Briselē pārvarēja 2,05 metrus, uzstādot sezonas labāko rezultātu pasaulē un atkārtojot Ukrainas rekordu stadionā.

2023. gada martā Stambulā otro reizi uzvarēja Eiropas čempionātā telpās. Tā paša gada jūnijā izcīnīja zelta medaļu arī Eiropas spēlēs Polijā. 2023. gada Pasaules čempionātā Budapeštā pirmo reizi kļuva par pasaules čempioni stadionā, pārvarot 2,01 metrus. Viņa mēģināja labot arī personisko rekordu 2,07 metru augstumā, bet nesekmīgi. 2024. gada Pasaules čempionātā telpās Glāzgovā ieguva sudraba medaļu, piekāpjoties austrālietei Nikolai Olislagersai. 2024. gada Eiropas čempionātā Romā ar rezultātu 2,01 m izcīnīja savu otro Eiropas čempiones titulu.

 Dimanta līgas posmā Parīzē, pārvarot 2,10 metrus, par 1 centimetru laboja pasaules rekordu, kas kopš 1987. gada piederēja Stefkai Kostadinovai. Dažas nedēļas vēlāk turpat Parīzē J. Mahučiha kļuva par  čempioni, pārvarot 2,00 m augstumu.

2025. gada Eiropas čempionātā telpās Apeldornā uzvarēja ar rezultātu 1,99 m. Tā paša gada Pasaules čempionātā telpās ieguva bronzu. Arī Pasaules čempionātā Tokijā ieguva bronzas godalgu, dalot trešo vietu ar Serbijas augstlēcēju Angelinu Topiču.

 Sasniegumi 
2017Pasaules U-18 čempionāts1. vieta1,92 mEiropas jaunatnes olimpiskais festivāls1. vieta1,89 m2018Eiropas U-18 čempionāts1. vieta1,94 mJaunatnes olimpiskās spēlēs1. vieta1,92 m + 1,95 m2019Eiropas U-20 čempionāts1. vieta1,92 mPasaules čempionāts 2. vieta2,04 m2021Eiropas čempionāts telpās 1. vieta2,00 mEiropas U-23 čempionāts1. vieta2,00 mOlimpiskās spēles 3. vieta2,00 m2022Pasaules čempionāts telpās 1. vieta2,02 mPasaules čempionāts 2. vieta2,02 mEiropas čempionāts 1. vieta1,95 m2023Eiropas čempionāts telpās 1. vieta1,98 mEiropas spēles 1. vieta1,97 mPasaules čempionāts 1. vieta2,01 m2024Pasaules čempionāts telpās 2. vieta1,97 mEiropas čempionāts 1. vieta2,01 mOlimpiskās spēles 1. vieta2,00 m2025Eiropas čempionāts telpās 1. vieta1,99 mPasaules čempionāts telpās 3. vieta1,95 mPasaules čempionāts 3. vieta1,97 m

 Personiskie rekordi 
 Disciplīna  Rezultāts  Datums  Vieta Augstlēkšana (stadionā)  2,10 m     Augstlēkšana (telpās)  2,06 m    

 Atsauces 

 Ārējās saites 

Kategorija:2001. gadā dzimušie
Kategorija:Dņipro dzimušie
Kategorija:Ukrainas vieglatlētes
Kategorija:Augstlēcēji
Kategorija:2020. gada vasaras olimpisko spēļu dalībnieki
Kategorija:2024. gada vasaras olimpisko spēļu dalībnieki
Kategorija:Ukrainas olimpiskie bronzas medaļnieki
Kategorija:Olimpiskie bronzas medaļnieki vieglatlētikā
Kategorija:Ukrainas olimpiskie zelta medaļnieki
Kategorija:Olimpiskie zelta medaļnieki vieglatlētikā
Kategorija:Ar Kņazienes Olgas ordeni apbalvotie